– Jo, jo, òni bë chcelë miec wszëtkò flot, zarô, natëchstopach. Wszëtkò mùszi bëc na zajcowëch nogach zrobioné. Nikòmù nie dadzą òdpòczic, nawetka zajcowi. – Tak to ju na tim swiece je – zajiscył jem sã żëcym biédnégò jastrowégò zajka. – Në jo, më tu so tak pòwiôdómë, a jô mùszã ju nëkac – brifka wezdrzôł na zégark. – Jakùż to? Të dopiérze co przëjachôł. Wezkôj jesz co rzeczë… Cëż tã sã w Pëlckòwie dzeje? Je chto rodzony? Je chto ùmarłi?